Վարկառուի վարկանիշ

**Վարկառուի վարկանիշ** (), ապագա պարտապանի (ֆիզիկական կամ իրավաբանական անձ) վարկարժանության գնահատումը: Դա ենթադրյալ պարտապանի՝ պարտքը վերադարձնելու կարողությունը կանխատեսելու պրակտիկան է: 

Վարկանիշը ներկայացնում է վարկանիշային գործակալությունը՝ ապագա պարտապանի տրամադրած և վարկանիշային գործակալության վերլուծաբանների ձեռք բերած այլ ոչ հրապարակային տեղեկատվությունների որակական և քանակական վերլուծության միջոցով։

Վարկային հաշվետվությունը վարկանիշի ենթաբազմություն է․ անհատի վարկարժանության թվային գնահատումն է, որոնք իրականացնում են վարկային բյուրոյի կամ սպառողական վարկերի հաշվետվության գործակալության միջոցով:

## Սուվերեն վարկանիշներ
Սուվերեն վարկանիշը կազմակերպության վարկանիշն է, որը ցույց է տալիս երկրի ներդրումային միջավայրի ռիսկի մակարդակը և օգտագործվում է ներդրողների կողմից, երբ ցանկանում են ներդրումներ կատարել պետությունում՝ հաշվի առնելով քաղաքական ռիսկերը:

Երկրների ռիսկերի վարկանշային աղյուսակը ցույց է տալիս ներդրումների համար նվազագույն ռիսկային երկրների տասնյակը: Վարկանիշները հետագայում բաժանվում են բաղադրիչների, ներառյալ քաղաքական, տնտեսական ռիսկը:

Euromoney-ի երկամյա ռիսկի ինդեքսը վերահսկում է 185 ինքնիշխան երկրների քաղաքական և տնտեսական կայունությունը։

Արդյունքները հիմնականում կենտրոնանում են տնտեսագիտության վրա, մասնավորապես՝ դեֆոլտի կամ արտահանողների համար վճարումների չկատարման ռիսկի վրա (հայտնի է նաև որպես առևտրային վարկային ռիսկ): A. M. Best-ը սահմանում է «երկրի ռիսկը» որպես այնպիսի ռիսկ, որի առկայությունը կարող է բացասաբար ազդել ապահովագրողի՝ իր ֆինանսական պարտավորությունները կատարելու ունակության վրա։

## Կորպորատիվ վարկանիշներ
Վարկառուների վարկանիշները կարող են վերաբերել կորպորացիայի ֆինանսական գործիքներին, օրինակ՝ պարտքի վճարմանը (օրինակ՝ պարտատոմս), բայց նաև հենց կորպորացիաներին: Վարկանիշները շնորհում են վարկանիշային գործակալությունները, որոնցից ամենախոշորներն են Standard & Poor's, Moody's և Fitch Ratings կազմակերպությունները: Նրանք օգտագործում են տառերի նշանակումներ, ինչպիսիք են A, B, C: 

Գործակալությունները յուրաքանչյուր գնահատականին համար սահմանում են նկարագրական սահմանումներ, ինչպիսիք են «վարկառուի կարողությունը բավարարելու իր ֆինանսական պարտավորությունը չափազանց ուժեղ է», կամ «ավելի քիչ խոցելի է չվճարման համար»:  Այնուամենայնիվ, որոշ ուսումնասիրություններ գնահատել են պարտատոմսերի միջին ռիսկը և վարձատրությունը ըստ վարկանիշի: Moody's-ի ուսումնասիրություններից մեկը պնդում էր, որ «5-ամյա ժամանակային հորիզոնում» պարտատոմսերը տվել են ամենաբարձր վարկանիշը (Aaa)՝ ունենալով «դեֆոլտի կուտակային տոկոսադրույքը»՝ 0.18%, հաջորդ ամենաբարձրը՝ Aa2 0.28%, այնուհետև Baa2՝ 2.11%, Ba2 մակարդակի համար 8.82% և 31.24% ամենացածրը՝ B2: 

Տարբեր վարկանիշային գործակալություններ կարող են օգտագործել փոքրատառերի և մեծատառերի այբբենական համակցություններ՝ գումարած կամ մինուս նշաններ կամ թվեր՝ վարկանիշի հետագա ճշգրտման համար:

* Standard & Poor's վարկանիշային սանդղակը օգտագործում է մեծատառեր և գումարման/հանման նշանները, 
* Moody's վարկանիշային համակարգը օգտագործում է թվեր և փոքրատառեր, ինչպես նաև մեծատառեր:

Մինչ Moody's-ը, S&P-ը և Fitch Ratings-ը վերահսկում են վարկանիշների մոտավորապես 95%-ը, նրանք միակ վարկանիշային գործակալությունները չեն: DBRS-ի երկարաժամկետ վարկանիշների սանդղակը որոշ չափով նման է Standard & Poor's-ին և Fitch Ratings-ին, որտեղ գումարման/հանման նշաններին փոխարինում են «բարձր» և «ցածր» բառերը: 

S&P-ը, Moody's-ը, Fitch-ը և DBRS-ը միակ չորս վարկանիշային գործակալություններն են, որոնք ճանաչվել են Եվրոպական կենտրոնական բանկի կողմից՝ Կենտրոնական բանկից վարկ վերցնելու գրավի պահանջները որոշելու համար: 

ԵՄ վարկային վարկանիշային գործակալության կանոնակարգի () համաձայն, Եվրոպական բանկային մարմինը մշակել է մի շարք աղյուսակներ, որոնք գնահատում են «Վարկերի որակի քայլերը» (): Դրանք ներկայացված են ստորև բերված աղյուսակում.

## Ծանոթագրություններ

## Արտաքին հղումներ
* 
*Singapore Credit Score Guide

Կատեգորիա:Արժեթղթերի շուկա
Կատեգորիա:Բանկային գործ
Կատեգորիա:Բիզնես
Կատեգորիա:Գնահատման մեթոդներ
Կատեգորիա:Դասակարգման համակարգեր
Կատեգորիա:Ներդրումներ
Կատեգորիա:Ռիսկերի կառավարում
Կատեգորիա:Վարկ
Կատեգորիա:Վարկանշում
Կատեգորիա:Քաղաքական տնտեսագիտություն
Կատեգորիա:Ֆինանսական իրավունք
Կատեգորիա:Ֆինանսական շուկաներ
Կատեգորիա:Ֆինանսներ
Կատեգորիա:Ֆինանստնտեսական վերլուծություն